Nafarroako Parlamentuko Mahaiak, 2020ko irailaren 7an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Adolfo Araiz Flamarique jaunak aurkeztutako gaurkotasun galdera, aurrekontu-ekitaldi hau ixteko aurreikuspenari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Hurrengo Osoko Bilkuran izapidetzea.

Iruñean, 2020ko irailaren 7an

Lehendakaria: Unai Hualde Iglesias

GALDERAREN TESTUA

EH Bildu Nafarroa talde parlamentarioko kide Adolfo Araiz Flamarique jaunak gaurkotasun handiko honako galdera hau aurkezten dio Legebiltzarreko Mahaiari, izapidetu dadin eta Nafarroako Gobernuko lehendakariak ahoz erantzun dezan 2020ko irailaren 10eko Osoko Bilkuran:

Zein da aurrekontu-ekitaldi hau ixteko aurreikuspena, hura gauzatzean eragiten ari diren faktore guztiak kontuan hartuta (diru-sarrera fiskalen bidez aurreikusitakoa baino diru-bilketa txikiagoa, COVID-19aren ondoriozko ezohiko gastuak, 2019ko superabita aparteko kredituak finantzatzeko erabiltzea, Estatuak Nafarroako BPGren
% 2.3ko zor publikoa kontratatzeko baimena ematea, Toki Ogasunen Funtsari atxikitako diruzaintzako gerakina erabiltzea...)? 2021erako gastu-muga Nafarroa Suspertu planean jasotakoaren antzekoa izanen dela aurreikusten al du Gobernuak?

Iruñean, 2020ko irailaren 7an

Foru parlamentaria: Adolfo Araiz Flamarique